CELEX: 62015CN0563
Language: hu
Date: 2015-11-04 00:00:00
Title: C-563/15. sz. ügy: 2015. november 4-én benyújtott kereset – Európai Bizottság kontra Spanyol Királyság

18.1.2016   
            
            
               HU
            
            
               Az Európai Unió Hivatalos Lapja
            
            
               C 16/21
            
         2015. november 4-én benyújtott kereset – Európai Bizottság kontra Spanyol Királyság
   (C-563/15. sz. ügy)
   (2016/C 016/27)
   Az eljárás nyelve: spanyol
   
      Felek
   
   
      Felperes: Európai Bizottság (képviselők: L. Pignataro-Nolin és E. Sanfrutos Cano meghatalmazottak)
   
      Alperes: Spanyol Királyság
   
      Kereseti kérelmek
   
   
               —
            
            
               A Bíróság állapítsa meg, hogy a Spanyol Királyság nem teljesítette a hulladékokról és egyes irányelvek hatályon kívül helyezéséről szóló, 2008. november 19-i 2008/98/EK (1) tanácsi és európai parlamenti irányelv 13. és 15. cikkéből eredő kötelezettségeit a következő hulladéklerakók esetében: Torremolinos (Málaga); Torrent de S’Estret (Andratx, Mallorca); Hoya de la Yegua de Arriba (Yaiza, Lanzarote); Barranco de Butihondo (Pájara, Fuerteventura); La Laguna-Tiscamanita (Tuineje, Fuerteventura); Lomo Blanco (Antigua, Fuerteventura); Montaña de Amagro (Galdar, Gran Canaria); Franja Costera de Botija (Galdar, Gran Canaria); Cueva Lapa (Galdar, Gran Canaria); La Colmena (Santiago del Teide, Tenerife); Montaña Los Giles (La Laguna, Tenerife); Las Rosas (Güimar, Tenerife); Barranco de Tejina (Guía de Isora, Tenerife); Llano de Ifara (Granadilla de Abona, Tenerife); Barranco del Carmen (Sta. Cruz de la Palma, La Palma); Barranco Jurado (Tijarafe, La Palma); Montaña Negra (Puntagorda, La Palma); Lomo Alto (Fuencaliente, La Palma); Arure/Llano Grande (Valle Gran Rey, La Gomera); El Palmar – Taguluche (Hermigua, La Gomera); Paraje de Juan Barba (Alajeró, La Gomera); El Altito (Valle Gran Rey, La Gomera); Punta Sardina (Agulo, La Gomera); Los Llanillos (La Frontera, El Hierro); Faro de Orchilla (La Frontera, El Hierro); Montaña del Tesoro (Valverde, El Hierro); Arbancón; Galve de Sorbe; Hiendelaencina; Tamajón; El Casar; Cardeñosa (Àvila); Miranda de Ebro (Burgos); Poza de la Sal (Burgos); Acebedo (León); Bustillo del Páramo (León); Cármenes (León); Gradefes (León); Noceda del Bierzo (León); San Millán de los Caballeros (León); Santa María del Páramo (León); Villaornate y Castro (León); Cevico de la Torre (Palencia); Palencia (Palencia); Ahigal de los Aceiteros (Salamanca); Alaraz (Salamanca); Calvarrasa de Abajo (Salamanca); Hinojosa de Duero (Salamanca); Machacón (Salamanca); Palaciosrubios (Salamanca); Peñaranda de Bracamonte (Salamanca); Salmoral (Salamanca); Tordillos (Salamanca); Basardilla (Segovia); Cabezuela (Segovia); Almaraz del Duero (Zamora), Cañizal (Zamora); Casaseca de las Chanas (Zamora); La Serratilla (Abanilla); Las Rellanas (Santomera) és El Labradorcico (Águilas);
            
         
               —
            
            
               a Spanyol Királyságot kötelezze a költségek viselésére.
            
         
      Jogalapok és fontosabb érvek
   
   
            
               1.
            
            
               Az irányelv 13. cikkének megsértése
               A 2008/98 irányelv 13. cikke úgy rendelkezik, hogy a tagállamoknak meg kell tenniük a szükséges intézkedéseket annak biztosítása érdekében, hogy a hulladékgazdálkodás az emberi egészség veszélyeztetése, a környezet károsítása nélkül történjen. A Bizottság rendelkezésére álló információ megerősíti, hogy a kiegészítő indokolással ellátott vélemény időpontjában továbbra is 61 illegális hulladéklerakó állt fenn, amelyeket nem zártak le, és nem is hasznosítottak újra. E helyzet hosszú időn keresztüli fennállása következtében szükségszerűen jelentősen romlott a környezet állapota. A Bizottság így megállapítja, hogy a Spanyol Királyság e hulladéklerakók egyike esetében sem nem teljesítette a 2008/98 irányelv 13. cikkéből eredő kötelezettségeit.
            
         
            
               2.
            
            
               Az irányelv 15. cikkének megsértése
               A 2008/98 irányelv 15. cikkének (1) bekezdése kötelezi a tagállamokat, hogy tegyék meg a szükséges intézkedéseket annak biztosítása érdekében, hogy az eredeti hulladéktermelő vagy más birtokos saját maga végezze el a birtokában lévő hulladék kezelését, vagy egy közvetítő vagy vállalkozás által kezelt hulladékkezelési műveleteket végző létesítménnyel végeztesse el a hulladék kezelését, vagy pedig egy magán vagy közszolgáltató hulladékgyűjtővel bonyolíttassa le azt ugyanezen irányelv 4. és 13. cikkével összhangban. A 61, le nem zárt és újra nem hasznosított illegális hulladéklerakó napjainkig való fennállása annak megállapítását teszi lehetővé a Bizottság számára, hogy a spanyol hatóságok nem hozták meg az e rendelkezés által megkövetelt valamennyi intézkedést, mivel hosszú időn keresztül nem akadályozták meg a hulladékok említett hulladéklerakókban való illegális lerakását, és így nem biztosították, hogy e hulladékokat az említett rendelkezésnek megfelelően kezeljék.
            
         
      (1)  HL L 312., 3. o.